Қонуни Ҷумҳурии Тоҷикистон

Оид ба ворид намудани тағйироту илова ба Қонуни Ҷумҳурии Тоҷикистон «Дар бораи фаъолияти обуҳавошиносӣ»

**Моддаи 1.** Ба Қонуни Ҷумҳурии Тоҷикистон «Дар бораи фаъолияти обуҳавошиносӣ» аз 2 декабри соли 2002 (Ахбори Маҷлиси Олии Ҷумҳурии Тоҷикистон, с. 2002, №11, мод. 741; с. 2006, №3, мод. 167; с. 2007, №6, мод. 441; с. 2011, №12, мод. 850; с. 2014, №7, қ. 2, мод. 418; с. 2016, №7, мод. 623) тағйироту иловаи зерин ворид карда шаванд:

1. Дар тамоми матни Қонун калимаҳои «шахсони ҳуқуқию воқеӣ», «шахсони ҳуқуқӣ ва воқеӣ», «шахсони ҳуқуқӣ ва воқеие», «шахсони ҳуқуқӣ ва воқеъӣ» мувофиқан ба калимаҳои «шахсони воқеию ҳуқуқӣ», «шахсони воқеӣ ва ҳуқуқӣ», «шахсони воқеӣ ва ҳуқуқие», «шахсони воқеӣ ва ҳуқуқӣ» иваз карда шаванд.

2. Дар моддаи 1:

- дар сархати панҷум калимаи «яхшиносӣ» ба калима ва аломати «глятсиологӣ,» иваз карда шавад.

3. Матни моддаи 2 дар таҳрири зерин ифода карда шавад:

«Қонунгузории Ҷумҳурии Тоҷикистон дар бораи фаъолияти обуҳавошиносӣ ба Конститутсияи Ҷумҳурии Тоҷикистон асос ёфта, аз Қонуни мазкур, дигар санадҳои меъёрии ҳуқуқии Ҷумҳурии Тоҷикистон, инчунин санадҳои ҳуқуқии байналмилалие, ки Тоҷикистон онҳоро эътироф намудааст, иборат мебошад.».

4. Дар сархати шашуми моддаи 3 калимаи «қаламрави» ба калимаи «ҳудуди» иваз карда шавад.

5. Дар сархати чоруми моддаи 6 калимаҳои «мушоҳидакунии» ва «мушоҳидакунӣ)» мувофиқан ба калимаҳои «мушоҳидавӣ» ва «мушоҳидавӣ)-и» иваз карда шаванд.

6. Дар сархати дуюми моддаи 8 калимаҳои «мушоҳидакунӣ ба» ва «мушоҳидакунӣ» мувофиқан ба калимаҳои «мушоҳидаи» ва «мушоҳида» иваз карда шаванд.

7. Дар моддаи 10:

- дар сархати дуюм калимаи «мушоҳидакунӣ» ба калимаи «мушоҳидавӣ» иваз карда шавад;

- аз сархати сеюм аломат ва калимаи «(литсензия)» хориҷ карда шаванд.

8. Дар ном ва матни моддаи 101 калимаи «ӯҳдадориҳои» мувофиқан ба калимаи «уҳдадориҳои» иваз карда шавад.

9. Дар моддаи 11 калимаҳои «Қонуни Ҷумҳурии Тоҷикистон «Дар бораи иҷозатномадиҳӣ ба баъзе намудҳои фаъолият» ба калимаҳои «Қонуни Ҷумҳурии Тоҷикистон «Дар бораи низоми иҷозатдиҳӣ» иваз карда шаванд.

10. Дар қисми якуми моддаи 12:

- дар сархати сеюм калимаи «яхшиносӣ» ба калимаи «глятсиологӣ» иваз карда шавад;

- дар сархати нуҳум калимаҳои «қабати барф» ба калимаҳои «пиряхҳо ва қабатҳои барф» иваз карда шаванд.

11. Дар қисми якуми моддаи 15 пас аз калимаи «наботот» аломат ва калимаи «, пиряхҳо» илова карда шаванд.

12. Дар моддаи 18:

- дар ном ва матни модда калимаи «мушоҳидакунӣ» мувофиқан ба калимаи «мушоҳидавӣ» иваз карда шавад;

- дар қисми шашум калимаи «ӯҳдадоранд» ба калимаи «уҳдадоранд» иваз карда шавад.

13. Дар сархати сеюми қисми якум ва қисми сеюми моддаи 19 калимаи «манбаҳои» ба калимаи «манбаъҳои» иваз карда шавад.

14. Моддаҳои 25 ва 26 дар таҳрири зерин ифода карда шаванд:

**«**Моддаи 25. **Ҳалли баҳсҳо ҳангоми амалӣ намудани ­фаъолияти обуҳавошиносӣ**

Баҳсҳо дар соҳаи фаъолияти обуҳавошиносӣ бо тартиби муқаррарнамудаи қонунгузории Ҷумҳурии Тоҷикистон ҳал карда мешаванд.

**Моддаи 26. Ҷавобгарӣ барои риоя накардани талаботи Қонуни мазкур**

Шахсони воқеӣ ва ҳуқуқӣ барои риоя накардани талаботи Қонуни мазкур бо тартиби муқаррарнамудаи қонунгузории Ҷумҳурии Тоҷикистон ба ҷавобгарӣ кашида мешаванд.».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 13 ноябри соли 2024, №2098**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи фаъолияти обуҳавошиносӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи фаъолияти обуҳавошиносӣ» ҷонибдорӣ карда шавад.

**Раиси Маҷлиси миллии Маҷлиси Олии**

**Ҷумҳурии Тоҷикистон Рустами Эмомалӣ**

**ш. Душанбе, 5 ноябри соли 2024, №542**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи фаъолияти обуҳавошиносӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи фаъолияти обуҳавошиносӣ» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон М. Зокирзода**

**ш. Душанбе, 1 октябри соли 2024, №1420**